Document ID: 32006D0588

ODLOČBA KOMISIJE
z dne 29. avgusta 2006
o dodelitvi zneskov, ki izhajajo iz modulacije, predvidene v členu 10 Uredbe Sveta (ES) št. 1782/2003, državam članicam za leta 2006 do 2012
(notificirano pod dokumentarno številko C(2006) 3839)
(2006/588/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1), ter zlasti prvega pododstavka člena 10(3) Uredbe,
ob upoštevanju naslednjega:
(1)
Sklep Komisije 2006/410/ES (2) je zlasti določil zneske, ki se ustvarijo zaradi uporabe znižanj neposrednih plačil, določenih v členu 10(2) Uredbe (ES) št. 1782/2003 za leta 2006 do 2012, ki so na razpolago Evropskemu kmetijskemu skladu za razvoj podeželja (EKSRP) za proračunska leta 2007 do 2013.
(2)
Prvi pododstavek člena 10(3) Uredbe (ES) št. 1782/2003 določa merila za dodelitev zneskov, ki izhajajo iz modulacije, predvidene v odstavku 1 navedenega člena.
(3)
Člen 78 Uredbe Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike ter o uvedbi nekaterih shem podpor za kmete (3), določa ključ za dodelitev teh zneskov med države članice z uporabo meril iz prvega pododstavka člena 10(3) Uredbe (ES) št. 1782/2003.
(4)
Drugi pododstavek člena 10(3) Uredbe (ES) št. 1782/2003 določa prav tako, da država članica prejme najmanj 80 % zneskov, ustvarjenih z modulacijo v navedeni državi in člen 10(4) navedene uredbe določa, da je ta odstotek lahko najmanj 90 % za države članice, ki so imele veliko proizvodnjo rži v obdobju od 2000-2002.
(5)
Na podlagi teh meril je primerno državam članicam za leta od 2006 do 2012 dodeliti zneske, ki izhajajo iz modulacije, predvidene v členu 10(1) Uredbe (ES) št. 1782/2003, ob upoštevanju odbitka iz odstavka 2 navedenega člena.
(6)
Ukrepi, predvideni s to odločbo, so v skladu z mnenjem Upravljalnega odbora za neposredna plačila -
SPREJELA NASLEDNJO ODLOČBO:
Člen 1
V skladu s členom 10 Uredbe (ES) št. 1782/2003 se zneski, ki izhajajo iz modulacije, za leta 2006 do 2012 dodelijo državam članicam v skladu s tabelo iz Priloge k tej odločbi.
Člen 2
Ta odločba je naslovljena na države članice.
V Bruslju, 29. avgusta 2006.

Labels: 19
5
6